Kokousaika **Torstai 21.3.2024 kello 16.30**

Kokouspaikka Seurakuntatalo, Laukaa

Päätöksen tekijät Hintikka Raimo

 Hintikka Sanna

 Kautto Marjukka

 Kovanen Eeva-Liisa

 Kurkinen Erkki

 Lauri Elias

 Lerkkanen Heli

 Romar Harri

 Ropponen Johanna

 Vainio Harri

 Vesterinen Raija

Muut osallistujat Korhonen Aira, kirkkovaltuuston puheenjohtaja

 Hyppönen Jouko, kirkkovaltuuston varapuheenjohtaja

 Anttonen Päivi, hallintojohtaja, sihteeri

Käsitellyt asiat § 33- sivut 27–

Allekirjoitukset

 Harri Romar Päivi Anttonen

 puheenjohtaja sihteeri

Pöytäkirjan tarkastettu ja hyväksytty

Pöytäkirjantarkastaja Pöytäkirjantarkastaja

Kokouksen tarkastettu pöytäkirja on yleisesti nähtävänä yleisessä tietoverkossa seurakunnan

kotisivuilla [www.laukaanseurakunta.fi](http://www.laukaanseurakunta.fi) 25.3. –30.4.2024

 *Mervi Vaahto*

toimistosihteeri

Käsiteltävät asiat

 § 34 Kokouksen avaus

 § 35 Kokouksen laillisuus ja päätösvaltaisuus

 § 36 Pöytäkirjantarkastajien valinta

 § 37 Työjärjestyksen hyväksyminen

 § 38 Lähetyssihteeri-diakoniatyön viranhaltijan valinta

 § 39 Irtisanoutuminen

 § 40 Irtisanoutuminen

 § 41 Hallintorakenteen päivitys

 § 42 Nuorisotyön viroista ja sisällöstä ja mahdollisesta yhteistyöstä eri yhteistyötahojen kanssa

 § 43 Lausunto hyvinvointialueen palveluverkon kehittämisestä

 § 44 Kanttorijärjestelyjä

 § 45 Toimintakatsaus ja tilinpäätös vuodelta 2023

 § 46 Domus-asianhallintajärjestelmä

 § 47 Kirkkovaltuuston päätösten lainvoimaisuus

 § 48 Ilmoitusasiat

 § 49 Kokouksen päättäminen

KOKOUKSEN AVAUS

k. neuvosto § 34

Kirkkoneuvoston puheenjohtaja Harri Romar avasi kokouksen, jonka jälkeen Marjukka Kautto pitää alkuhartauden.

KOKOUKSEN LAILLISUUS JA PÄÄTÖSVALTAISUUS

k. neuvosto § 35

Kutsu kirkkoneuvoston kokoukseen on toimitettava 3 päivää ennen kokousta ja

siihen on liitettävä esityslista.

Kokouskutsu lähetetään s-postitse 19.3.2024

Kirkkoneuvosto on päätösvaltainen, kun paikalla on enemmän kuin puolet kirkkoneuvoston jäsenistä.

**Ehdotus:**

Kokous todetaan laillisesti koolle kutsutuksi ja päätösvaltaiseksi.

 **Päätös:**

PÖYTÄKIRJANTARKASTAJIEN VALINTA

k. neuvosto § 36

**Ehdotus:**

 Pöytäkirjantarkastajiksi valitaan: Erkki Kurkinen ja Elias Lauri

 **Päätös:**

TYÖJÄRJESTYKSEN HYVÄKSYMINEN

k. neuvosto § 37

Esityslistassa on pykälät 34 -

**Ehdotus:**

Kirkkoneuvosto hyväksyy esityslistan kokouksen työjärjestykseksi ja päättää

samalla muiden kiireelliseksi katsottavien asioiden ottamisesta käsiteltäväksi tässä

kokouksessa.

**Päätös:**

LÄHETYSSIHTEERI-DIAKONIATYÖN VIRANHALTIJAN VALINTA

(Esittelijä: kirkkoherra Harri Romar, puh. 040 516 6332)

k. neuvosto § 38

Kirkkoneuvosto avasi kokouksessaan 23.1.2023 lähetyssihteeri-diakoniatyöntekijän viran. Hakemuksia virkaan tuli määräaikaan mennessä kaksi. Virkaa hakivat teologian maisteri Emmi Isoviita ja diakoni Päivi Kivilahti. Edellytyksenä virkaan on pätevyys diakoniatyöhön, joten Isoviitaa ei voida valita vakinaiseen virkaan.

Työryhmä haastatteli Päivi Kivilahden 11.3.2024. Vaihtoehtoina työryhmällä oli jatkaa hakuaikaa tai esittää Kivilahden valintaa kirkkoneuvostolle. Kivilahti on hoitanut määräaikaista, avointa lähetyssihteeri-diakonian virkaa Laukaassa vuoden 2023 alusta lähtien. Saadun kokemuksen ja haastattelutilanteen perusteella työryhmä esittää kirkkoneuvostolle yksimielisesti, että virkaan valitaan Päivi Kivilahti.

Liitteessä 1a ja 1b sekä 2a ja 2b hakemukset sekä CV:t. Liitteessä 3 työryhmän laatima lausunto. Ne eivät ole julkisia, koska sisältää henkilötietoja sekä henkilöarviointia. JulkL 6:24 § 29 ja § 32.

**Ehdotus:**

1. Kirkkoneuvosto päättää valita lähetyssihteeri-diakoniatyöntekijän virkaan Päivi Kivilahden.
2. Virkapaikka on seurakuntatalo, Laukaan kirkonkylällä. Lähiesihenkilö Rakkauden työalan kappalainen.
3. Koska Kivilahti on toiminut Laukaan seurakunnassa samassa virassa sijaisena, virassa ei noudateta koeaikaa.
4. Koska Kivilahti on esittänyt sijaisuuteen tullessaan hyväksyttävän lääkärintodistuksen ja rikosrekisterilain 6§:n 2 momentissa tarkoitetun rekisteriotteen, niitä ei enää tarvitse esittää.
5. Palkkaus on kirkon yleisen virka- ja työehtosopimuksen mukainen (vaativuusryhmä 502, peruspalkka 2 663,41 €/kk).
6. Viran vastaanotto kirkkoneuvoston päätöksen saatua lainvoiman 1.5.2024.

**Päätös:**

IRTISANOUTUMINEN

(Esittelijä: kirkkoherra Harri Romar puh. 040 516 6332)

k. neuvosto § 39

Vs seurakuntapastori Eemil Vähäjylkkä on irtisanoutunut Laukaan seurakunnan palveluksesta 1.5.2024 lukien. Ks. liite 4.

 **Ehdotus:**

Kirkkoneuvosto merkitsee tiedoksi, että Eemil Vähäjylkkä on irtisanoutunut Laukaan seurakunnan vs. seurakuntapastorin virasta 1.5.2024 lukien.

 **Päätös:**

IRTISANOUTUMINEN

(Esittelijä: hallintojohtaja Päivi Anttonen puh. 050 407 9591)

k. neuvosto § 40

Rakennusmestari Timo Pakka on 15.3.2024 kirjatulla s-postiviestillä ilmoittanut irtisanoutuvansa rakennusmestarin virasta eläköitymisen vuoksi siten, että hänen viimeinen työpäivänsä on 31.8.2024.

**Ehdotus:**

Kirkkoneuvosto merkitsee asian tiedoksi.

**Päätös:**

HALLINTORAKENTEEN PÄIVITYS

(Esittelijä: kirkkoherra Harri Romar, puh. 040 516 6332)

k. neuvosto § 41

Laukaan seurakunta toimii tällä hetkellä sekä Laukaan että Konneveden kuntien alueilla. Konneveden seurakunta liittyi Laukaan seurakuntaan 1.1.2022 lukien. Konneveden kunnan alueella sijaitseva alue on Konneveden alueseurakunta.

Hallinto on järjestetty siten, että toimielimiä ovat kirkkovaltuusto, kirkkoneuvosto sekä kiinteistö- ja hautaustoimen johtokunta. Näiden lisäksi seurakunnassa toimivat Konneveden alueseurakunnan toimintaryhmä sekä Uskon työalan, Varhaiskasvatuksen, Koulu- ja oppilaitosyhteistyön sekä Rakkauden työalojen toimintaryhmät. Vuoden 2024 alusta lukien nuorisotyön toimintaryhmän tilalla on toiminut Nuorten vaikuttajaryhmä. Toimintaryhmät eivät tee hallinnollisia päätöksiä, vaan ne toimivat työalojen tukena ja ovat ideoimassa ja toteuttamassa tilaisuuksia.

Työnjohtoa varten toiminnallinen henkilöstö on jaettu Uskon, Toivon ja Rakkauden työaloihin. Uskon työala vastaa jumalanpalveluselämästä, musiikkityöstä sekä seurakunta- ja aikuistyöstä. Toivon työala vastaa varhaiskasvatuksesta, nuorisotyöstä (varhaisnuoriso- ja nuorisotyö) sekä rippikoulutyöstä ja rippikoulun jälkeisestä nuorisotyöstä. Myös koulu- ja oppilaitosyhteistyö kuuluu Toivon työalaan. Rakkauden työala vastaa, diakonia- ja lähetystyöstä. Lisäksi ovat kiinteistö- ja hautatoimi (sis. keittiötoimi) ja talous- ja henkilöstöhallinto sekä seurakuntatoimisto.

Laukaan seurakunnan uudessa **Seurakuntalaisten yhteisö** strategiassa todetaan näin: ”Hallinnon rakennetta uudistetaan, jotta paikallisuus voidaan ottaa nykyistä paremmin huomioon… Seurakunnassa kehitetään malleja, joiden avulla saadaan paikalliset toiveet ja seurakuntalaisten ääni paremmin kuuluviin…”

Tavoitteena on, että hallinto- ja byrokratia eivät kasva, mutta uudistuksessa tehtävänä on löytää keinoja, joilla mahdollistetaan paikallisuus ja se, että seurakuntalaisten ääni saadaan yhä uudelleen kuuluviin. Tavoite sopii hyvin myös strategiassa mainittuun seurakuntalaisuuteen.

Yksi tapa hahmottaa Laukaan seurakuntaa on nähdä tämä neljänä alueena. Voisivatko alueet olla:

1 Laukaan kirkonkylä (sis. kyläkuntia kuten Vehniä, Äijälä, Valkola, Kuusa)

2 Lievestuore

3 Konnevesi

4 Vihtavuori / Leppävesi

Jako näkyisi siten, että jokaiselle alueelle sijoitetaan yksi kappalaisen virka. Tällä viranhaltijalla on työalavastuuta. Esimerkiksi Lievestuoreen kappalaisella on tällä hetkellä vastuualueenaan Toivon työalan nuoriso- ja rippikoulutyö. Hän olisi jatkossakin koko seurakunnan alueella toimivien nuorisotyönohjaajien lähiesihenkilö, mutta sen lisäksi hän toimii Lievestuoreen alueella, ns. omana pappina. Hänelle tulee jo nyt alueella hieman enemmän jumalanpalvelusvuoroja kuin muille papeille ja hän osallistuu mahdollisuuksien mukaan alueella järjestettäviin tilaisuuksiin, vaikka ne eivät kuulu hänen työalaansa. Kappalainen ei kuitenkaan toimi alueen muiden työntekijöiden lähiesihenkilönä.

Samaten alueille on virkapaikka / toimipiste vähintään yhdellä kanttorilla, yhdellä diakonilla, yhdellä nuorisotyönohjaajalla, yhdellä lastenohjaajalla, yhdellä suntiolla jne. Kaikki työntekijät ovat luonnollisesti Laukaan seurakunnan työntekijöitä ja työskentelevät tarpeen mukaan kaikilla seurakunnan alueilla. Mutta jokaisella olisi ns. kotipesä, josta kantaa enemmän vastuuta ja ns. seurakunnan kasvoina ulospäin.

Hallintomallin kehittämisestä. Periaate tullee olemaan, että nykyinen työalapohjainen malli säilyy. Mutta kutsummeko eri alueita jatkossa lähikirkkoalueiksi? Onko aiemmin ehdotettu aluejako toimiva? Tulisiko sitä jotenkin muuttaa? Tulisiko kaikkiin alueisiin toimintaryhmät? Vai löytyykö jokin muu tapa saada seurakuntalaisten ääntä kuuluviin? Miten ratkaisemme työalapohjaisen ja aluepohjaisen mallin jännitteitä? Eli miten sovimme työnjaosta? Millainen rooli on kappalaisella? Millainen rooli on mahdollisilla toimintaryhmillä? Miten tämä vaikuttaa toiminnan budjetointiin?

Jatkotyöskentelyä varten on syytä perustaa työryhmä, jossa on jäseniä eri puolilta seurakuntaa. Lisäksi työryhmässä on hyvä olla työntekijäedustus, jossa otetaan huomioon eri työalat ja virka- / toimipaikat.

Tavoitteena on, että kirkkovaltuusto hyväksyisi hallintouudistuksen vuoden 2024 loppuun mennessä.

**Ehdotus:**

Kirkkoneuvosto nimeää hallintorakenteen päivittämistä varten työryhmän. Työntekijöiden edustajiksi esitetään: Harri Romar (kirkkoherra, koko seurakunta), Karita von Gross (vs. Uskon työalan kappalainen, Leppävesi), Sari Sainia (varhaiskasvatuksenohjaaja, koko seurakunta), Arto Muurikainen (diakoni, Laukaan kirkonkylä), Johanna Jääskä (nuorisotyönohjaaja, Konnevesi), Mirja Hytönen (diakoni, Lievestuore), Leena Voutila-Makena (kanttori, Laukaan kirkonkylä) ja Jaana Patama (Ruoka- ja puhtauspalvelupäällikkö, koko seurakunta).

Kirkkoneuvosto nimeää kahdeksan edustajaa. Kaksi Laukaan kirkonkylän, kaksi Vihtavuori-Leppäveden, kaksi Lievestuoreen ja kaksi Konneveden alueelta. Edustajien ei tarvitse olla kirkkoneuvoston tai kirkkovaltuuston jäseniä. Lisäksi nuorten vaikuttajaryhmää pyydetään nimeämään nuorten edustaja työryhmään.

**Päätös:**

NUORISOTYÖN VIROISTA JA SISÄLLÖSTÄ JA MAHDOLLISESTA YHTEISTYÖSTÄ ERI YHTEISTYÖTAHOJEN KANSSA

(Esittelijä: kirkkoherra Harri Romar, puh. 040 516 6332)

k. neuvosto § 42

Koulu- ja oppilaitosyhteistyön toimintaryhmä laati ehdotuksia kirkkoneuvostolle kokouksessaan 15.2.2024. Toimintaryhmän pöytäkirjassa oli kaksi ehdotusta.

Lainaus toimintaryhmän pöytäkirjasta (ks. liite 5):

Ehdotukset:

9.1. Kunnan ja srk:n yhteinen toimintaryhmä edottaa kirkkoneuvostolle, että se valtuuttaa henkilön kokoamaan srk:n ja kunnan edustajista työryhmän.

Työryhmä laatii ehdotuksen kunnan sivistyslautakunnalle yhteisesti palkattavasta virasta.

Ehdotuksen laadinnassa hyödynnetään:

kouluyhteistyötiimin, kunnan ja srk:n toimintaryhmän, srk:n nuorisotyön Toivon tiimin sekä Laukaassa että tutkimuksissa esiin tulleet kokemukset koulunuorisotyöstä.

9.2. Kunnan ja srk:n yhteinen toimintaryhmä edottaa kirkkoneuvostolle, että se valtuuttaa kirkkoherra Romarin käymään kunnan ja seurakunnan yhteisenä edustajana neuvottelut Keski-Suomen hyvinvointialueen edustajan / edustajien kanssa, voimassa olevan ostopalvelusopimuksen mukaisesti, yhteistyön jatkumisesta eli kasvatussihteerin viran työajan myymisestä Laukaassa tehtävään kuraattorityöhön. Mikäli yhteistyö HVA:n kanssa ei jatku 1.1.2025, käynnistää kirkkoherra neuvottelut kunnan kanssa koskien kunnan ja srk:n yhteisen kasvatussihteerin viran päivitystä.

Taustaksi. Kirkkovaltuusto hyväksyi kesäkuussa 2022 henkilöstösuunnitelman, jossa todetaan että ”yksi nuorisotyönohjaajan virka muutetaan siten, että jatkossa seurakunta käyttää tähän 50 % ja Laukaan kunta 50 %. Tällä järjestelyllä saadaan aikaiseksi säästöjä, mutta kuitenkin tuetaan laukaalaisia nuoria, koska hän toimii kunnan työntekijänä nuorten parissa eri yläkouluilla.” Asiaa ei ole kuitenkaan käsitelty seurakunnan, eikä kunnan luottamuselimissä, joten päätöksiä asiasta ei ole. Tällä seurakunnan päätöksellä kuitenkin osoitetaan, että seurakunta on valmis neuvottelemaan yhteistyöstä eri tahojen kanssa.

Henkilöstösuunnitelmaa laadittaessa keskusteluja käytiin vain Laukaan kunnan viranhaltijaedustajien kanssa. Mutta yhtä lailla keskustelua voidaan käydä esimerkiksi Konneveden kunnan tai Keski-Suomen Hyvinvointialueen kanssa. Tärkeätä kuitenkin on, että seurakunta lähtee liikkeelle omasta perustehtävästään käsin. Yhteistyön on palveltava kaikkia osapuolia ja yhteistyön on oltava aidosti kaikkia osapuolia ja niiden perustehtäviä palvelevaa.

Huomioon tulee ottaa myös

A) Seurakunnalla on tällä hetkellä yksi avoinna oleva nuorisotyönohjaajan virka. Hilkka Talja siirtyi syksyllä 2023 eläkkeelle (virkapaikka Lievestuore). Tosin Talja on toiminut syksyn 2023 ja talven 2024 osa-aikaisena ja määräaikaisena nuorisotyöntekijän viranhaltijana (40 %) Lievestuoreella.

B) Kasvatussihteerin viran jatko. Tällä hetkellä Laukaan seurakunnalla on – kuten toimintaryhmän ehdotuksessa todetaan - ostopalvelusopimus Keski-Suomen Hyvinvointialueen kanssa vuoden 2024 loppuun saakka. Mikäli sopimusta ei jatketa, mietittäväksi tulee viran jatko. Tuolloin on käytävä neuvottelut Laukaan kunnan kanssa viran jatkosta, kuten koulu- ja oppilaistoyhteistyön toimintaryhmän ehdotuksessa todetaan.

C) Ennusteet lasten ja nuorten määristä Laukaassa ja Konnevedellä. Lähivuosina nuoria tulee olemaan ennusteiden mukaan runsaasti. Näin ollen tarvitsemme esimerkiksi rippikoulutyöhön runsaasti työvoimaa lähivuosina. Ennusteiden mukaan vuosikymmenen vaihteessa nuorten määrä tulee kuitenkin vähentymään ja näin ollen harkittavaksi tulee myös työvoimaresurssien määrä. Kirkontilastot.fi sivuston mukaan Laukaan seurakunnassa on 10–19-vuotiaita seurakunnan jäseniä vuonna 2024 yhteensä 2748. Vuonna 2030 määrä on 2267, vuonna 2035 on 1718 ja vuonna 2040 on 1420.

Pohdittavaksi tulee siis se, että avataanko nuorisotyönohjaajan virka toistaiseksi voimassa olevana vai määräaikaisena, esimerkiksi viideksi vuodeksi. Asiasta on keskusteltu myös nuorisotyöntekijöiden kesken, esimerkiksi tiimin kokouksessa 23.2.2024.

Asian esittelijänä ehdotan, että kirkkoneuvosto nimeäisi ensin seurakunnan sisäisen viranhaltijoista koostuvan työryhmän tekemään ehdotuksen nuorisotyön viroista sekä työn sisällöstä ja niiden täyttämisistä. Jo nyt nuorisotyöntekijät tekevät työtä kouluilla ja kohtaavat siellä nuoria. Työalan kappalaisen arvion mukaan työstä voi tapahtua kouluilla jo nyt n. 20 %

Työryhmä ottaa huomioon koulu- ja oppilaitosyhteistyön toimintaryhmän ehdotuksen yhteisesti palkattavasta virasta. Työryhmä selvittää ensin edellä mainittujen taustatietojen pohjalta, mitä ovat seurakunnan omat tarpeet nuorisotyössä ja odottaa jatkuuko yhteistyö hyvinvointialueen kanssa. Vasta tämän jälkeen koottaisiin seurakunnan ja kunnan (kuntien) työryhmä laatimaan ehdotuksen mahdollisesta yhteisesti palkattavasta virasta.

**Ehdotus:**

1. Kirkkoneuvosto nimeää työryhmän laatimaan ehdotuksen seurakunnan nuorisotyön viroista ja niiden sisällöstä sekä mahdollisesta yhteistyöstä eri yhteistyötahojen kanssa sekä yhden viran tai virkojen avaamisista. Työryhmään kuuluu toivon työalan kappalainen (pj.), kirkkoherra, kasvatussihteeri ja yksi nuorisotyön tiimin keskuudestaan valitsema nuorisotyönohjaaja.
2. Kirkkoneuvosto valtuuttaa kirkkoherra Harri Romarin käymään neuvottelut Keski-Suomen hyvinvointialueen kanssa ostopalvelusopimuksen jatkamisesta. Mahdollisen yhteistyön on palveltava kaikkia osapuolia ja yhteistyön on oltava aidosti kaikkia osapuolia ja niiden perustehtäviä palvelevaa.

Mikäli yhteistyö ei jatku 1.1.2025, kirkkoherra käynnistää neuvottelut Laukaan kunnan kanssa koskien Laukaan kunnan ja seurakunnan yhteisen kasvatussihteerin viran päivittämisestä.

**Päätös:**

LAUSUNTO HYVINVOINTIALUEEN PALVELUVERKON KEHITTÄMISESTÄ

(Esittelijä: kirkkoherra Harri Romar, puh. 040 516 6332)

k. neuvosto § 43

Lainaus Keski-Suomen hyvinvointialueen lausuntopyynnön taustatiedoista:

”Keski-Suomen hyvinvointialueen monikanavainen palveluverkko koostuu sosiaali- ja terveyspalveluiden palvelukanavista, joihin kuuluvat muun muassa palvelutuotannon toimipisteet, sähköiset palvelut, liikkuvat palvelut ja asiakkaille kotiin vietävät palvelut.​ Palveluverkkotyössä pohditaan sitä, miten sosiaali- ja terveyspalveluja tarjotaan, jotta niiden saatavuus ja saavutettavuus olisi kaikille keskisuomalaisille mahdollisimman yhdenvertainen.

Nyt lausunnoilla olevassa sosiaali- ja terveyspalvelujen palveluverkkoa koskevassa ehdotuksessa vahvistettaisiin kaikissa kunnissa ikääntyneitä ja perheitä kohtaavia matalan kynnyksen palveluita. Ympärivuorokautisen ikääntyneiden hoivan palveluita tarjotaan vanhuksille ensisijaisesti omasta kunnasta. Sosiaali- ja terveysasemien määrää vähennettäisiin pitkälti palveluiden ylläpitämisen ja jatkuvuuden turvaamisen vuoksi, osa syynä on myös merkittävät vaikeudet saada rekrytoitua henkilöstöä alueella eri toimipisteisiin. Alueellisia sairaalaosastoja karsittaisiin ja niiden työnjakoa uudistettaisiin. Niiden paikkamäärää ei lähtökohtaisesti vähennetä ja ne erikoistuvat tiettyjen osaamisten mukaan. Liikkuvien ja sähköisten palveluiden tarjontaa laajennetaan.”

Keski-Suomen hyvinvointialue on antanut eri sidosryhmille, kuten seurakunnille, mahdollisuuden kommentoida palveluverkon kehittämisen eri vaihtoehtoja. Arviointia voi tehdä eri näkökulmista: miten eri vaihtoehdot tulisivat vaikuttamaan keskisuomalaisiin, hyvinvointialueen ja kuntien elinvoimaan, talouteen, hyvinvointialueen henkilöstöön, ympäristöön ja seutuihin. Laukaan seurakunnan lausunnossa keskitytään erityisesti Laukaan ja Konneveden kunnan alueen tilanteeseen erityisesti ikääntyneiden ihmisten näkökulmasta. Lausunnon ovat laatineet seurakunnan diakoniatyöntekijät. Lausunnossa on keskitytty erityisesti niihin kohtiin, joista diakoniatyötä tekevillä on kokemusta ja näkemystä.

Ehdotus Laukaan seurakunnan lausunnoksi liitteessä 6.

**Ehdotus:**

Kirkkoneuvosto hyväksyy lausunnon ja päättää lähettää sen Keski-Suomen hyvinvointialueelle.

**Päätös:**

KANTTORIJÄRJESTELYJÄ

(Esittelijä: kirkkoherra Harri Romar, puh. 040 516 6332)

k. neuvosto § 44

Kanttori Pirkko Meriläiselle on myönnetty toistaiseksi voimassa oleva osatyökyvyttömyyseläke (50 %) loppuvuodesta 2023 alkaen. Kanttori Anna-Maija Valjus on toiminut ja pystyy jatkamaan toimituspalkkioisena kanttorina edelleen. Valjus on toiminut vuonna 2023 ja kuluvana vuonna erityisesti viikonloppuisin perjantaista sunnuntaihin.

Syksystä 2024 lähtien Valjus pystyisi toimimaan viitenä päivänä viikossa niillä viikoilla, kun Meriläinen ei ole töissä. Toimituspalkkio periaate on Valjuksen oma toive. Myös seurakunnan kannalta se on järkevä ratkaisu. Jatkuvuuden kannalta on tärkeätä, että sijaisuudesta sovitaan kirkkoneuvostossa. Valjuksen tehtäviin kuuluvat kanttorin perustehtävät, kuten messut, kirkolliset toimitukset, laitoshartaudet, perhekerhojen kirkkohetket ja esimerkiksi oppituntivierailut rippileireillä. Kuorotoimintaan ja rippileireille ohjaajana Valjus ei osallistu.

**Ehdotus:**

Kirkkoneuvosto toteaa, että kanttori Anna-Maija Valjus toimii kanttorin sijaisena 1.9.2024 lukien toimituspalkkioperiaatteella niinä viikkoina, kun Pirkko Meriläinen ei ole töissä.

Järjestely on voimassa 31.8.2025 saakka, jota ennen kirkkoneuvosto käsittelee kanttorijärjestelyjä uudelleen. Järjestely lakkaa tilanteessa, mikäli Meriläinen siirtyy eläkkeelle ennen elokuun loppua 2025.

**Päätös:**

TOIMINTAKATSAUS JA TILINPÄÄTÖS VUODELTA 2023

(Esittelijät: kirkkoherra Harri Romar puh. 040 516 6332 ja hallintojohtaja Päivi Anttonen puh. 050 407 9591)

k. neuvosto § 45

 Seurakunnan tulee laatia kuluneelta toimintakaudelta toimintakertomus.

Kirkkojärjestyksen 6 luvun 6 §:n mukaan toimintakertomuksessa on esitettävä selvitys hallinnosta, toiminnasta, taloudesta, sisäisestä valvonnasta sekä toiminnallisten ja taloudellisten tavoitteiden toteutumisesta. Toimintakertomuksessa on annettava myös tietoja sellaisista toimintaan ja talouteen liittyvistä olennaisista asioista, joista ei tehdä selkoa tuloslaskelmassa, taseessa ja tilinpäätöksen liitetiedoissa.

Toimintakertomuksessa on myös annettava luettelo tehdyistä aloitteista ja toimenpiteistä niiden takia.

Kirkkojärjestyksen 6 luvun 5 §:n mukaan talousarviovuodelta on laadittava tilinpäätös tilikautta seuraavan vuoden maaliskuun loppuun mennessä. Samassa yhteydessä on tehtävä esitys tilikauden tuloksen käsittelystä ja toimenpiteistä talouden tasapainottamiseksi.

Tilinpäätökseen kuuluvat tuloslaskelma, tase, rahoituslaskelma ja niiden liitteenä olevat tiedot sekä talousarvion toteutumisvertailu ja toimintakertomus. Konsernitase liitteineen on laadittava ja sisällytettävä tilinpäätökseen, jos seurakunnalla, seurakuntayhtymällä tai kirkolla on kirjanpitolaissa tarkoitetulla tavalla määräämisvalta jossakin kirjanpitovelvollisessa.

Tilinpäätöksen tulee antaa oikeat ja riittävät tiedot toiminnasta, tilikauden tuloksesta ja taloudellisesta asemasta. Tätä varten tarpeelliset lisätiedot on ilmoitettava liitetiedoissa.

Tilinpäätöksen allekirjoittavat päätösvaltainen kirkkoneuvosto tai yhteinen kirkkoneuvosto ja taloudesta vastaava viranhaltija. Allekirjoitettu tilinpäätös on annettava viipymättä tilintarkastajien tarkastettavaksi. Tilintarkastuksen jälkeen se saatetaan kirkkovaltuuston tai yhteisen kirkkovaltuuston käsiteltäväksi. Kirkkovaltuusto hyväksyy tilinpäätöksen viimeistään tilikautta seuraavan kesäkuun loppuun mennessä. Tilinpäätösasiakirja säilytetään sidottuna.

Kuluneen vuoden tilikauden tulos ennen poistoeroa on 683 916,85 euroa ylijäämäinen, ja ylijäämä poistoeron jälkeen 710 473,93 euroa.

 Kirkollisverotulot ja valtionrahoitus olivat yhteensä 4 897 605,87 euroa.

Verotuloja ja valtionrahoitusta kertyi yhteensä 466 805,87 euroa enemmän kuin oli budjetoitu. Kirkollisverotilitysten yhteismäärä kasvoi Laukaassa 11,6 % (koko maa 11,3 %). Verotulojen odotettua suurempi kasvu on kertaluonteinen ja johtuu useasta tekijästä. Vuoden 2032 voimaan tulleen soteuudistuksen myötä toteutettu verouudistus paransi kirkollisveron reaalituottoa. Paikallisesti kasvuun vaikuttaa kunnan veropohja, sekä kuluneena vuonna tehdyt palkkaratkaisut sekä eläketulojen kasvu. Laukaan seurakunnan osalta verotulokertymän määrä osoitti tarpeen veroprosentin alentamiseen, joka kirkkovaltuuston päätöksellä vuonna 2024 on 1,70 %

Vuosikatetta kertyi 1 111 008,09 euroa, joka riitti 271 807,00 euron suunnitelmapoistojen kattamiseen, kuluneena vuonna tehtiin kertapoistoja

155 284,24 euron edestä

Vuoden 2023 toteutuneet toimintakulut olivat 4 241 104,30 euroa, toteutumisaste 96,6 % budjetoidusta. Toimintatuotoista kertyi 711 131,90 euroa, toteutumisaste 150,5 % budjetoidusta. Metsätalouden tuottojen osuus toimintatuotoista 174 118,95 euroa. Pysyvien vastaavien myyntivoittoja kertyi 150 661,31 euroa.

Korkotuottoja kertyi 143 634,24 euroa. Korkotuotot kertyivät joukkovelkakirjalainoista, pankkitalletuksista sekä Osuuskunta Metsäliiton maksamasta osuuskorosta.

Seurakunnalla oli talousarviovuoden lopussa pitkäaikaista lainaa jäljellä 555 555,52 euroa. Kuluvana vuonna lainaa lyhennettiin 55.555,56 euroa. Lainalla on rahoitettu seurakuntatalon ja hautausmaan huoltorakennuksen rakentamista.

Kuluneena vuonna tehtiin 113 625,00 euron lisätalousarvio.

Seurakunnan omana taseyksikkönä hoidetun hautainhoitorahaston tuotot olivat kuluneena vuonna 84 169,56 € ja kulut 80 314,57 €. Tilikauden ylijäämä oli

3 854,99 €.

 **Ehdotus:**

1. Kirkkoneuvosto käsittelee seurakunnan toimintakatsauksen ja tilinpäätökset vuodelta 2023, ja esittää kirkkovaltuustolle, että tilikauden ylijäämä 710 473,93 € poistoeron jälkeen kirjataan taseen edellisvuosien ali/ylijäämätilille, ja

hautainhoitorahaston ylijäämä 3 854,99euroa kirjataan edellisvuosien ali/ylijäämätilille.

1. Kirkkoneuvosto allekirjoittaa tilinpäätöksen, ja päättää antaa sen ja toimintakatsauksen tilintarkastajalle tarkastettavaksi.

 **Päätös:**

DOMUS-ASIANHALLINTAJÄRJESTELMÄ

(Esittelijä: hallintojohtaja Päivi Anttonen puh. 050 407 9591)

k. neuvosto § 46

Seurakuntien käytettävissä on kirkkohallituksen hankkima Domus-asianhallintajärjestelmä. Kirkkohallitus on kilpailuttanut Domuksen hankkimisen jo vuonna 2016 ja se on kaikkien seurakuntien saatavissa käyttöön. Palvelun toimittaja on Triplan Oy. Järjestelmä sisältää: asiankäsittelyprosessien hallintaa, ohjaamista ja seuraamista, virallisten päätöksentekoon liittyvien asiakirjojen ja muiden aineistojen hallintaa. Asioiden vireille tulo, valmistelu ja päätöksenteko toimielimissä tai viranhaltijapäätöksinä voidaan tehdä sähköisessä järjestelmässä. Lisäksi järjestelmä mahdollistaa sähköisen pysyväisarkistoinnin ja päätösten allekirjoittamisen sekä sähköiset kokoukset ja kokousaineiston jakamisen.

Rovastikunnan kirkkoherrojen ja talousjohdon kokouksessa syksyllä 2023 todettiin, että Domuksen käyttöönottaminen samaan aikaan kaikissa rovastikunnan seurakunnissa voisi olla hankintakulujen ja käyttöönoton näkökulmasta tarkoituksenmukaista. Domusta käyttää tällä hetkellä Kirkkohallitus, kaikki tuomiokapitulit sekä n. 40 seurakuntataloutta.

Domus- asiakirjahallinnan käyttöönotto on asetettu yhdeksi Laukaan seurakunnan talous-, henkilöstö- ja yleishallinnon tavoitteeksi suunnittelukaudelle 2024–2026 Yhteinen käyttöönotto toisi säästöjä koulutuksista aiheutuviin kustannuksiin. Mikäli kaikki kahdeksan seurakuntaa osallistuvat kustannusten jakamiseen, Laukaan seurakunnan osuus käyttöönoton koulutuskustannuksista olisi arviolta n. 4 000 €. Koulutus tapahtuisi vuoden 2024 aikana ja varsinainen käyttö alkaisi 1.1.2025.

Käyttöönottamisen jälkeen jatkuva hinnoittelu perustuu järjestelmää käyttävien lukumäärään ja erilaisiin valinnaisiin käyttöoikeuksiin, joita ovat asianhallintakäyttäjä (oikeus laatia esityksiä), lukukäyttäjä (oikeus lukea asiakirjoja käyttöoikeuksiensa rajoissa) ja luottamushenkilökäyttäjä (luottamushenkilöportaalin kautta, mm. sähköiset kokoukset).

**Ehdotus:**

Kirkkoneuvosto päättää, että Laukaan seurakunnassa otetaan käyttöön Domus asianhallintajärjestelmä, siten että varsinainen käyttö alkaa 1.1.2025.

 **Päätös:**

KIRKKOVALTUUSTON PÄÄTÖSTEN LAILLISUUDEN TOTEAMINEN

(Esittelijä: kirkkoherra Harri Romar, puh. 040 516 6332)

k. neuvosto § 47

Kirkkolain 10 luvun 1 §:n mukaan kirkkoneuvoston on pantava toimeen kirkkovaltuuston päätökset. Kirkkolain 10 luvun 6 §:n mukaan kirkkoneuvoston on valvottava kirkkovaltuuston päätösten laillisuutta. Jos kirkkoneuvosto katsoo, että kirkkovaltuuston päätös on tehty virheellisessä järjestyksessä tai menee valtuuston toimivaltaa ulommaksi taikka muutoin on lainvastainen, kirkkoneuvoston tulee jättää päätös täytäntöön panematta ja syyn tähän ilmoittaen viipymättä saattaa asia valtuuston uudelleen käsiteltäväksi.

 Kokous 31.8.2023

 § 47 Kokouksen avaus

 § 48 Kokouksen laillisuus ja päätösvaltaisuus

 § 49 Pöytäkirjantarkastajien valinta

 § 50 Valtuutettujen esteiden hyväksyminen

 § 51 Työjärjestyksen hyväksyminen

 § 52 Tilusvaihto

 § 53 Metsätilan ostotarjous

 § 54 Hallintokappalaisen viran perustaminen

 § 55 Ilmoitusasiat

 § 56 Kokouksen päättäminen, oikaisuvaatimusohje ja valitusosoitus

 Kokous 4.10.2023

 § 57 Kokouksen avaus

 § 58 Kokouksen laillisuus ja päätösvaltaisuus

 § 59 Pöytäkirjantarkastajien valinta

 § 60 Valtuutettujen esteiden hyväksyminen

 § 61 Työjärjestyksen hyväksyminen

 § 62 Konneveden Kanttorilan myynti

 § 63 Ilmoitusasiat

 § 64 Kokouksen päättäminen, oikaisuvaatimusohje ja valitusosoitus

 Kokous 9.11.2023

 § 65 Kokouksen avaus

 § 66 Kokouksen laillisuus ja päätösvaltaisuus

 § 67 Pöytäkirjantarkastajien valinta

 § 68 Valtuutettujen esteiden hyväksyminen

 § 69 Työjärjestyksen hyväksyminen

 § 70 Lähetysjärjestö ELYn anomus

 § 71 Tuloveroprosentin vahvistaminen vuodelle 2024

 § 72 Laina-asia

 § 73 Strategian päivittäminen

 § 74 Ilmoitusasiat

 § 75 Kokouksen päättäminen ja valitusosoitus

 Kokous 7.12.2023

 § 76 Kokouksen avaus

 § 77 Kokouksen laillisuus ja päätösvaltaisuus

 § 78 Pöytäkirjantarkastajien valinta

 § 79 Valtuutettujen esteiden hyväksyminen

 § 80 Työjärjestyksen hyväksyminen

 § 81 Strategian päivittäminen

 § 82 Hallintosääntö

 § 83 Luottamushenkilöiden palkkiosäännön päivittäminen

 § 84 Lisätalousarvio ja määrärahasiirrot

 § 85 Kertapoisto

 § 86 Toimintasuunnitelma, talousarvio ja taloussuunnitelma vuosille 2024–

 2026

 § 87 Ilmoitusasiat

 § 88 Kokouksen päättäminen

 Kokous 13.2.2024

 § 1 Kokouksen avaus

 § 2 Kokouksen laillisuus ja päätösvaltaisuus

 § 3 Pöytäkirjantarkastajien valinta

 § 4 Valtuutettujen esteiden hyväksyminen

 § 5 Kappalaisen virkavalinta

 § 6 Lausunto Äänekosken seurakunnan hallintosäännöstä

 § 7 Ilmoitusasiat

 § 8 Kokouksen päättäminen

**Ehdotus:**

Kirkkoneuvosto toteaa, että kirkkovaltuuston tekemät päätökset ovat syntyneet laillisessa järjestyksessä eivätkä mene toimivaltaa ulommaksi tai muutoin ole lain tai asetuksen vastaisia ja hyväksyy päätösten toimeenpanot.

**Päätös:**

ILMOITUSASIAT

k. neuvosto § 48

 Kirkkohallituksen yleiskirjeet ovat luettavissa kirkon internetosoitteessa:

 <http://sakasti.evl.fi>

Kirkkovaltuuston ja -neuvoston jäsenten luottamushenkilötapaaminen Pihtiputaalla 7.4.2024

Kirkkoneuvosto 9.4.2024

Valtuutettujen ja työntekijöiden iltakoulu 18.4.2024

Kirkkoneuvosto 25.4.2024

 **Ehdotus:**

Kirkkoneuvosto merkitsee ilmoitusasiat tiedoksi.

**Päätös:**

KOKOUKSEN PÄÄTTÄMINEN JA OIKAISUVAATIMUSOHJE

k. neuvosto § 49

Puheenjohtaja päättää kokouksen.

Oikaisuvaatimusohje liitetään pöytäkirjaan.

 Puheenjohtaja päätti kokouksen kello

 \_\_\_\_\_\_\_\_\_\_\_\_\_\_\_\_\_\_\_\_\_\_\_